ניקולה מירוטיץ'

ניקולה מירוטיץ' (בסרבית: Никола Миротић; נולד ב-11 בפברואר 1991) הוא כדורסלן מונטנגרי-ספרדי המשחק בעמדת הפאוור פורוורד בקבוצת מונקו מליגת העל הצרפתית ומהיורוליג, וכן בנבחרת ספרד.

קריירה מקצועית
ריאל מדריד (2008–2014)
מירוטיץ' החל את הקריירה המקצועית שלו בקבוצה ריאל מדריד מליגת העל הספרדית בכדורסל. במשך עונת היורוליג 2010-11, הוא התפתח לאחד השחקנים החשובים של הקבוצה וזכה בפרס הכוכב העולה של היורוליג. ב-2011 הוא חתם על הארכת חוזה של חמש שנים בריאל מדריד. עם ריאל מדריד, הוא זכה בגביע המלך הספרדי בכדורסל ובסופרקאפ הספרדי בכדורסל ב-2012.

בעונת היורוליג , הוא סיים במקום השני בהצבעות לתואר הכוכב העולה של היורוליג לאחר שהפסיד לקוסטאס פאפאניקולאו היווני. בתקופתו בריאל מדריד, מירוטיץ' שיחק 97 משחקי יורוליג וסיים עם ממוצע של 10.8 נקודות ו-4.5 ריבאונדים למשחק.

שיקגו בולס (2014–2018)
ב-23 ביוני 2011 נבחר מירוטיץ' על ידי יוסטון רוקטס בדראפט ה-NBA 2011, ומאוחר יותר באותו ערב הועבר אל מינסוטה טימברוולבס, ופעם נוספת אל שיקגו בולס. כ-3 שנים לאחר שנבחר בדראפט, ביולי 2014, חתם על חוזה ל-3 עונות בשיקגו. לאורך עונת הרוקי שלו קלע 10.2 נקודות בממוצע למשחק, ובסיומה ניצב במקום השני בהצבעות לפרס רוקי השנה ב-NBA, אחרי הזוכה אנדרו ויגינס.

בעונתו השנייה בקבוצה, עם הגעתו של המאמן החדש פרד הויברג, מירוטיץ' החל לעלות למשחקים בחמישייה הפותחת. במשחק הפתיחה של העונה מול קליבלנד קאבלירס, הוא קלע 19 נקודות, יותר מכל שחקן אחר בניצחון 95–97. בינואר 2016, הוא אובחן עם דלקת התוספתן והושבת לתקופה של כחודש. הוא חזר לשחק ב-5 במרץ נגד היוסטון רוקטס לאחר שהחמיץ 16 משחקים. ב-23 במרץ הוא קלע שיא קריירה של 35 נקודות בהפסד לניו יורק ניקס.

בספטמבר 2017 חתם על הארכת חוזה לשתי עונות נוספות בשיקגו, עבור כ-25 מיליון דולר. בקטטה שפרצה בינו לבין שחקן הבולס בובי פורטיס במהלך אימון הקבוצה, חבט פורטיס בפניו של מירוטיץ' וגרם לו לזעזוע מוח ולמספר שברים בפניו. הפציעות השביתו את מירוטיץ' ממשחק למשך כחודשיים. ב-26 בדצמבר, הוא עלה מהספסל וקלע 24 נקודות ב-28 דקות בניצחון 106–115 על המילווקי באקס.

ניו אורלינס פליקנס (2018–2019)
ב-1 בפברואר 2018 הועבר בטרייד לניו אורלינס פליקנס בתמורה לג'מיר נלסון,טוני אלן ועומר אשיק. יומיים לאחר חתימתו, הוא ערך את הופעת הבכורה בקבוצה וקלע 18 נקודות בהפסד 107–118 למינסוטה טימברוולבס. ב-6 באפריל הוא קלע 31 נקודות והשיג 16 ריבאונדים בניצחון 103–122 בהארכה על הפיניקס סאנס. שלושה ימים לאחר מכן הוא קלע 24 נקודות והשיג 16 ריבאונדים בניצחון החשוב 100–113 על הלוס אנג'לס קליפרס שעזר לקבוצה לתפוס מקום בשלבי הפלייאוף של העונה. במשחק הראשון בסיבוב הראשון של סדרת הפלייאוף נגד הפורטלנד טרייל בלייזרס, מירוטיץ' קלע 16 נקודות והשיג 11 ריבאונדים וארבע חסימות בניצחון 95–97. במשחק השלישי בסדרה, הוא קלע שיא קריירה בפלייאוף של 30 נקודות בניצחון 102–119 על הבלייזרס. ב-19 באוקטובר 2018, מירוטיץ' קלע שיא קריירה של 36 נקודות בניצחון 129–149 על הסקרמנטו קינגס.

מילווקי באקס (2019)
בפברואר 2019, כשנה לאחר שהצטרף לפליקנס, נשלח מירוטיץ' למילווקי באקס במסגרת טרייד משולש בו השתתפה גם דטרויט פיסטונס. הוא החמיץ את ארבעת המשחקים הראשונים עקב פציעה וערך את הופעת הבכורה שלו בקבוצה ב-21 בפברואר נגד הבוסטון סלטיקס.

ברצלונה (2019–הווה)
בסיום עונת  עזב את ה-NBA וחתם על חוזה בברצלונה.

נבחרת ספרד
מירוטיץ' הוא חלק מנבחרת הכדורסל הבוגרת של ספרד. הוא עזר לנבחרת הכדורסל הצעירה של ספרד לזכות במדליית הארד בשנת 2010 באליפות אירופה בכדורסל עד גיל 20, שם נבחר לחמישייה המצטיינת. הוא גם הוביל את ספרד למדליית הזהב ב-2011. מירוטיץ' היה מלך הסלים וה-MVP של הטורניר. עם ממוצע של 27 נקודות (שיא טורניר) ו-10 ריבאונדים למשחק. מירוטיץ' מתאים לשחק עבור הנבחרות הלאומיות של ספרד או מונטנגרו.

פרסים והישגים
קריירה מקצועית
 2 גביע המלך הספרדי בכדורסל: 2012, 2014
 2 אליפויות הסופרקאפ הספרדי בכדורסל: 2012, 2013
 MVP של היורוליג: 
 ה-MVP של ליגת העל הספרדית בכדורסל: 2013, 2020
 החמישייה המצטיינת ליגת העל הספרדית: 2013
 אליפות ליגת העל הספרדית: 2013
 תואר ה-MVP בטורניר גביע המלך הספרדי: 2014

נבחרת ספרד
 אולימפיאדת ריו דה ז'ניירו (2016): מדליית ארד
 אליפות אירופה בכדורסל 2015: מדליית זהב
 אליפות אירופה בכדורסל עד גיל 20 - 2010: מדליית ארד
 אליפות אירופה בכדורסל עד גיל 20 - 2010: החמישייה המצטיינת
 אליפות אירופה בכדורסל עד גיל 20 - 2011: מדליית זהב
 אליפות אירופה בכדורסל עד גיל 20 - 2011: החמישייה המצטיינת (MVP)

סטטיסטיקות הקריירה
נכון לסוף עונת .

ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ריאל מדריד 1  0  2.1  0.000  0.000  0.000  0.0  0.0  0.0  0.0  0.0  ריאל מדריד 20  0  15.0  0.500  0.387  0.857  3.3  0.6  0.5  0.5  6.6  ריאל מדריד 16  15  23.1  0.525  0.439  0.918  4.5  0.9  0.8  0.4  12.5  ריאל מדריד 29  25  24.9  0.475  0.325  0.851  5.3  0.9  0.7  0.9  11.4  ריאל מדריד 31  31  24.0  0.508  0.461  0.811  4.6  1.2  1.1  0.8  12.4ברצלונה28  28  27.8  0.483  0.331  0.869  6.9  1.6  1.1  0.3  19.0 קריירה 125  99  25.0  0.493  0.374  0.855  5.0  1.1  0.8  0.6  12.6

בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  שיקגו 82  3  20.2  0.405  0.316  0.803  4.9  1.2  0.7  0.7  10.2  שיקגו 66  38  24.9  0.407  0.390  0.807  5.5  1.5  0.9  0.7  11.8  שיקגו 70 15  24.0  0.413  0.342  0.773  5.5  1.1  0.8  0.8  10.6 שיקגו 25  3  24.9  0.474  0.429  0.823  6.4  1.6  0.6  0.5  16.8 ניו אורלינס 30  11  29.1  0.427  0.335  0.810  8.2  1.4  1.0  0.9  14.6 ניו אורלינס 32  22  28.9  0.447  0.368  0.842  8.3  1.1  0.7  0.8  16.7 מילווקי 14  3  22.9  0.415  0.356  0.870  5.4  1.4  0.7  0.6  11.6 קריירה 319  95  24.2  0.423  0.359  0.808  5.9  1.3  0.8  0.7  12.3

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  שיקגו 11  0  14.9  0.303  0.233  0.800  2.7  0.8  0.5  0.5  5.7  שיקגו 6  6  27.0  0.340  0.286  0.800  5.0  1.5  0.7  0.5  8.7  ניו אורלינס 9  9  35.6  0.480  0.431  0.789  9.6  1.7  1.1  1.3  15.0  מילווקי 14  8  21.3  0.376  0.289  0.821  4.3  0.7  0.7  0.2  9.5 קריירה 40  23  23.6  0.388  0.318  0.805  5.2  1.1  0.8  0.6  9.6

קישורים חיצוניים

 פרופיל, באתר יורובאסקט



הערות שוליים

קטגוריה:כדורסלנים ספרדים
קטגוריה:כדורסלנים מונטנגרים
קטגוריה:כדורסלני ריאל מדריד
קטגוריה:כדורסלני שיקגו בולס
קטגוריה:כדורסלני ניו אורלינס פליקנס
קטגוריה:כדורסלני מילווקי באקס
קטגוריה:כדורסלני ברצלונה
קטגוריה:כדורסלני אולימפיה מילאנו
קטגוריה:כדורסלני מונקו
קטגוריה:כדורסלני נבחרת ספרד
קטגוריה:כדורסלנים באולימפיאדת ריו דה ז'ניירו (2016)
קטגוריה:בחירות דראפט של יוסטון רוקטס
קטגוריה:ספרדים שנולדו ב-1991
קטגוריה:מונטנגרים שנולדו ב-1991